ผมกินยาต้านHiv Teevia ได้ประมาณอาทิตย์นึงแล้วครับ โดยมีตุ่มเจ็บขึ้นห่างๆบริเวณตามศรีษะ และมีบริเวณคิ้ว หนวดคาง เป็นตุ่มสิวหนองขึ้นแต่ละวันไม่มาก ตอนนี้ขึ้นเกิน70%แล้วครับ ลักษณะแบบนี้ปกติไหมครับ
สวัสดีค่ะ ยา Teevir ป็นยาต้านไวรัสเอชไอวีสูตรผสมที่ประกอบด้วยตัวยา 3 ชนิดคือ Efavirenz ขนาด 600 mg, Emtricitabine ขนาด 200 mg และยา Tenofovir Disoproxil Fumarate ขนาด 300 mgผลข้างเคียงที่อาจพบได้ ได้แก่- อาการทางระบบประสาท เช่น นอนไม่หลับ ฝันร้าย ประสาทหลอน ซึมเศร้า มีความคิดอยากฆ่าตัวตาย ง่วงซึม วิงเวียนศีรษะ เดินเซ เป็นต้น ซึ่งเป็นผลจากยา efavirenz- ผลต่อกระดูก เช่น มวลกระดูกลดลง หรือภาวะกระดูกน่วม ซึ่งเป็นผลจากยา tenofovir disoproxil fumarate- การย้ายที่ของไขมัน (fat redistribution) เช่น อ้วนลงพุง มีหนอกคอ- พิษต่อตับและไต เช่น ตับอักเสบ ตับวาย ไตวายเฉียบพลัน- ภาวะเลือดเป็นกรดจากกรดแลคติกในเลือดสูง (Lactic Acidosis)- ผื่น (rash) โดยพบได้ตั้งแต่ผื่นผิวหนังระดับเบาหรือปานกลาง ไปจนถึงอาการทางผิวหนังที่รุนแรงจนถึงแก่ชีวิต เช่น Stevens-Johnson syndrome) ซึ่งอาจเกิดจากการได้รับยา efavirenzสำหรับตุ่มหนองที่เกิดขึ้นตามศีรษะ โดยเฉพาะบริเวณคิ้วและหนวด หากไม่ได้มีที่บริเวณอื่นๆ ของร่างกายอีก ก็น่าก็ไม่น่าเป็นผื่นที่เกิดจากผลข้างเคียงของยา แต่อาจเป็น- สิว ที่เกิดจากการอุดตันของต่อมไขมัน- รูขุมขนอักเสบ ซึ่งเกิดจากการติดเชื้อแบคทีเรียหรือเชื้อราที่รูขุมขน ร่วมกับการอุดตันของรูขุมขน โดยจะเห็นเป็นตุ่มแดง อาจเป็นหัวหนองดูเหมือนสิวได้ มักมีอาการเจ็บหรือแสบเล็กน้อยร่วมทั้งนี้ หากผื่นที่เกิด เป็นอยู่ในบริเวณคิ้วและหนวด ไม่พบตามแก้ม และหน้าผาก ก็น่าจะเป็นรูขุมขนอักเสบมากกว่าสิว ในเบื้องต้น แนะนำควรดูแลแบบรูขุมขนอักเสบไปก่อน โดยให้ฟอกทำความสะอาดด้วยสบู่ฆ่าเชื้อเวลาอาบน้ำ ไม่ใช้หินหรือใยขัดตัว ควรฟอกเบาๆ ไม่ใช้เล็บไปแกะหรือเขี่ย เช็ดหน้าและลำคอเบาๆ ไม่ถูด้วยผ้าแรงๆ และอาจใช้ยาปฏิชีวนะที่เป็นชนิดทา เช่น มิวพิโรซิน (mupirocin) ทาวันละ 2-3 ครั้ง เป็นต้นแต่หากได้ลองปฏิบัติแล้ว ตุ่มยังไม่ลดหายไป หรือยังเป็นมากขึ้น ก็ควรไปพบแพทย์เพื่อรักษาค่ะ